|  |  |  |
| --- | --- | --- |
| Spørgsmål og svar – revision 004 |  |  |
| SLKS’ udbud af ASTA, Ansøgnings- og tilskudsadministrationssystem |

Indholdsfortegnelse

[1. Spørgsmål 1 3](#_Toc478455278)

[1.1 Svar til spørgsmål 1 3](#_Toc478455279)

[2. Spørgsmål 2 3](#_Toc478455280)

[2.1 Svar til spørgsmål 2 3](#_Toc478455281)

[3. Spørgsmål 3 3](#_Toc478455282)

[3.1 Svar til spørgsmål 3 3](#_Toc478455283)

[4. Spørgsmål 4 4](#_Toc478455284)

[4.1 Svar til spørgsmål 4 4](#_Toc478455285)

[5. Spørgsmål 5 4](#_Toc478455286)

[5.1 Svar til spørgsmål 5 4](#_Toc478455287)

Dette dokument indeholder spørgsmål i anonymiseret form, samt svar på disse spørgsmål.

# Spørgsmål 1

Under henvisning til ovenstående udbud og udbudsmaterialet på Slots- og Kulturstyrelsens hjemmeside, kan det ikke lade sig gøre at gemme xml-filen, er det muligt at få tilsendt filen på anden måde? Evt. at der bliver lagt en zip-fil ud, så al materiale kan downloades på én gang og hermed også ESPD-filen.

## Svar til spørgsmål 1

Vi har genereret en ZIP fil der indeholder kontrakt, udbudsbekendtgørelse og udbudsbetingelser inkl. bilag. Denne ZIP fil ligger tilgængelig på vores hjemmeside.

# Spørgsmål 2

I giver mulighed for at downloade kontrakt, udbudsbekendtgørelse og udbudsbetingelser som en zip-fil.

Så vidt jeg kan se kan de øvrige dokumenter kun downloades enkeltvis, og ikke samlet som en zip-fil. Er det korrekt?

## Svar til spørgsmål 2

Det er korrekt. Vi har dog nu tilføjet yderligere 3 zip-filer der indeholder bilag til kontrakt.

# Spørgsmål 3

I forbindelse med ovennævnte udbud, har vi følgende spørgsmål:

Vedr. Teknisk kapacitet - Udbudsbetingelsernes afsnit 7.3 Udvælgelse: "Såfremt det er nødvendigt, vil udvælgelsen ske på baggrund af de bedste og mest relevante referencer, vurderet ud fra de referencer, som Tilbudsgiver har angivet i ESPD, jf. ESPD del IV, Punkt C, nr. 1b."

Vil I venligst uddybe dette ved at angive de tydelige og kvantificerbare kriterier, der kommer til at ligge til grund for udvælgelsen af "de bedste og mest relevante referencer"?

## Svar til spørgsmål 3

Der henvises til udbudsbekendtgørelsens punkt II.2.9) hvoraf det fremgår, at:

”Begrænsning af ansøgere sker ud fra erfaring, således at de ansøgere der kan dokumentere de mest relevante erfaringer i forhold til de ydelser kontrakten omfatter foretrækkes. Begrænsningen sker på baggrund af ansøgerens beskrivelse i ESPD del IV, punkt C.”

Vurderingen heraf sker på sædvanligvis i forhold til beskrivelsen af den udbudte genstand, jf. udbudsbekendtgørelsens punkt II.2.4).

# Spørgsmål 4

Prækvalifikationsfasen:

Skal anmodning om prækvalifikation bestå af samme antal fysiske mapper som det indledende tilbud? (en original version samt to komplette kopier samt en USB nøgle)?

## Svar til spørgsmål 4

Anmodning om prækvalifikation sker ved at udfylde det forberedte ESPD i bilag B til udbudsbetingelserne, jf. udbudsbetingelsernes punkt 7. Det udfyldte ESPD indsendes elektronisk som xml-fil eller pdf-fil, og skal sendes til laf@slks.dk, som angivet i udbudsbekendtgørelsen punkt I.3.

# Spørgsmål 5

Prækvalifikationsfasen:

Der står i Udbudsbetingelser, at hvis underleverandør anvendes, her tænkes med økonomisk/finansiel formåen, at der udover underleverandørerklæring skal udfyldes ESPD (del II-IV og VI).

I selve ESPD-filen står der, at underleverandør - under Del II, B – at: Udfyld et særskilt ESPD med de oplysninger, der anmodes om i afsnit A og B i denne del og del III for hver af de pågældende enheder, som er behørigt udfyldt og underskrevet af de pågældende enheder.

Er det korrekt forstået, at en økonomisk/finansiel underleverandør skal udfylde den økonomiske del og ikke reference-delen?

## Svar til spørgsmål 5

Ja, det er korrekt forstået. En underleverandør, som tilbudsgiver alene baserer sig på økonomisk/finansielt, skal ikke udfylde de tekniske/faglige krav i ESPD afsnit IV C.